text: Ingen frivillige: Svømmeklub lukker
  11 juni 2014 kl. 18.21
  Varde Svømmeklub har indkaldt til ekstraordinær generalforsamling, hvor klubben skal opløses. Der mangler frivillige og engement på stort set alle fronter.
  Den 31. juli kan blive sidste dag for Varde Svømmeklub. Fra den dato vil klubbens bestyrelse have klubben opløst. Beslutningen skal træffes på en ekstraordinært generalforsamling.
  Klubben skal opløses, fordi der ikke er opbakning fra hverken medlemmer eller forældre.
  - Grundet manglede instruktører, frivillige samt manglende sponsorer, ser bestyrelsen sig desværre nødsaget til at tage denne nedslående beslutning, skriver bestyrelsen i en pressemeddelelse.
  Den ekstraordinære generalforsamling afholdes 30. juni klokken 19.00 på Varde Fritidscenter.
  